Pilsāts
Pilsāts (žemaišu: Pilsuots, lietuviešu: Pilsotas, vācu: Pilsaten) ir senās Kursas zeme (latīņu: terra) starp Kuršu jomu un Cekli, ziemeļos robežojoties ar Megavas zemi. Tagad tā ir Lietuvas Republikas sastāvdaļa, aizņemot daļu no Klaipēdas apriņķa. Pilsātā dzīvojošie kurši saplūda ar vācu un citu tautu ieceļotājiem, vēlāk veidodami daļu no Austrumprūsijas etnosa, bet daļa ar žemaišiem Mazajā Lietuvā.